Diari Oficial de la Generalitat Valenciana


Sumari del DOGV 4732, del 15-04-2004 (2004/3645)

Informació pública del projecte de reparcel·lació forçosa de l'àmbit del programa d'actuació integrada de la UE-1 del sector de sòl urbà, Polígon Sant Vicent del PGOU d'Alboraia.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   4732

Data del DOGV
:   15-04-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/3645


Organisme emissor
:   Desarrollo Valènciano, SL

Tipus de document
:   Anunci

Informació pública del projecte de reparcel·lació forçosa de l'àmbit del programa d'actuació integrada de la UE-1 del sector de sòl urbà, Polígon Sant Vicent del PGOU d'Alboraia. [2004/X3645]
  
La mercantil Desarrollo Valenciano, SL ?Societat Unipersonal?, domiciliada a la carretera d'Alboraia, s/n, Tavernes Blanques (València) i CIF B-96011648, pel present posa en coneixement de tots els possibles interessats o afectats:
  
1. Que esta entitat mercantil ha formulat projecte de reparcel·lació forçosa de l'àmbit del programa d'actuació integrada de la UE-1 del sector de sòl urbà Polígon Sant Vicent del PGOU d'Alboraia, en virtut del que estableix l'article 68.3, i a l'empara del que disposa l'article 69, en relació amb l'article 48, tots ells de la Llei 6/1994, de 15 de novembre, de la Generalitat Valenciana, reguladora de l'Activitat Urbanística (Diari Oficial de la Generalitat Valenciana núm. 2.394, de 24 de novembre de 1994).
  
2. Que amb data 31 de març de 2004, Desarrollo Valenciano, SL ?Societat Unipersonal?, ha dipositat a l'Ajuntament d'Alboraya el projecte indicat amb tota la documentació annexa.
  
3. Alhora, s'ha dipositat una còpia del projecte esmentat i documentació annexa a la notaria d'Antonio Jorge Serra, situada a Alboraia, carrer Botànic Cabanilles nº 33-3r, per a la protocol·lització mitjançant acta autoritzada el dia 31 de març de 2004, per a la tramitació conforme al procediment simplificat de l'article 48 de la Llei reguladora de l'Activitat Urbanística, adés esmentada.
  
4. El projecte de reparcel·lació forçosa esmentat ha estat referendat per l'agrupació d'interès urbanístic Sant Vicent.
  
5. En aplicació del que estableix l'article 48.1.C) en relació amb l'article 46.3, ambdós de la referida llei, escau sotmetre el referit projecte amb tota la documentació annexa a informació pública, per termini de vint dies hàbils comptats a partir de l'endemà de la publicació d'este anunci en el Diari Oficial de la Generalitat Valenciana.
  
6. A l'empara del que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i a fi de donar al procediment les màximes garanties, procedim a publicar el present anunci-edicte en el Diari Oficial de la Generalitat Valenciana i en el Butlletí Oficial de la Província, dirigit a aquells titulars de béns i drets d'identitat desconeguda o que, sent coneguda, en siga desconegut el domicili; igual i pel que fa a qualsevol altre titular de béns i drets afectats per l'actuació, dels quals la titularitat, identitat o domicili no consta en este procediment.
  
7. Es fa constar que, durant el termini indicat les persones interessades en este procediment podran comparèixer a la notaria d'Antonio Jorge Serra, sítia a Alboraia, carrer del Botànic Cabanilles, nº 33-3r, en horari d'oficina, i consultar l'acta de protocol·lització del projecte i documento dipositats, o obtenir-ne còpia.
  
8. Durant el mateix termini de vint dies hàbils, es podrà consultar, els dies hàbils en horari d'atenció al públic, la referida documentació, així com l'expedient administratiu, als locals de l'Ajuntament d'Alboraya, situat al carrer de la Miraculosa, n.º 17, de la població.
  
Es fa constar que, durant el termini esmentat, les persones interessades en este procediment podran formular qualssevol al·legacions que els convinguen segons dret, tot això en els termes i les condicions de la citada Llei 6/1994, que hauran de presentar-se davant l'Ajuntament d'Alboraya.
  
9. En aplicació de l'article 103 del Reglament de Gestió Urbanística de 1978, els propietaris i titulars de drets afectats per la reparcel·lació estan obligats d'exhibir els títols que tinguen i declarar les situacions jurídiques que coneguen i afecten les finques, per la qual cosa serveix la present notificació com a requeriment per a l'aportació de la indicada informació, tot advertint alhora que l'omissió, errada o falsedat d'estes declaracions no podrà afectar el resultat objectiu de la reparcel·lació. En caso que s'hi apreciara frau o negligència greu, podrà exigir-se la responsabilitat civil o penal que hi escaiga.